laion/Wikipedia-Exotic huggingface dataset:
סלאת אל-ג'נאזה

סלאת אל-ג'נאזה (בערבית: صلاة الجنازة, תעתיק: צלאת אל-ג'נאזה) היא תפילת האשכבה באסלאם, אשר אומרים אותה המוסלמים בהלוויה. התפילה נעשית בציבור, ובה המוסלמים מבקשים מחילה על חטאיו של המנוח, ועל חטאיהם של כל המוסלמים. לפי האסכולה החנפית והאסכולה המאלכית, התפילה חייבת להיעשות בנוכחות הגופה של הנפטר, בעוד שלפי האסכולה החנבלית והאסכולה השאפעית ניתן להגיד אותה גם שלא בנוכחות הגופה. בשריעה, סלאת אל-ג'נאזה נחשבת פרד אל-כִּפאיה, מצווה אשר אינה חובה על כל אחד ואחד מהמוסלמים, ומספיק שרק חלק מהקהילה מבצעים אותה כדי שכל הקהילה תצא ידי חובה. אחד ההבדלים המהותיים בין תפילת האשכבה לבין שאר התפילות באסלאם, הוא בכך שהיא מתבצעת כולה בעמידה, ללא השתחוות, סגידה או ישיבה, כשאר התפילות באסלאם. לסלאת אל-ג'נאזה יש שישה שלבים: 1. הבעת הכוונה להתפלל על המת עם האימאם. 2. אמירת תכביר ראשונה לכניסה לתפילה, עם הרמת הידיים לאוזניים ושילובם. קוראים את תחינת הפתיחה שקוראים בתחילת כל תפילה. 3. אמירת תכביר שנייה, ולאחר מכן קריאת "צלאת אל-אבראהימייה" 4. אמירת תכביר שלישית, ואז נושאים תחינה עבור המת. 5. אמירת תכביר רביעית, ואז יש המבקשים בקשות עבור כל המוסלמים, בעוד אחרים לא אומרים שום דבר. 6. אומרים תסלים לצד ימין ואחר כך לצד שמאל, והתפילה מסתיימת. צלאה מדיה וקבצים בנושא סלאת אל-ג'נאזה בוויקישיתוף John Paul C. Nzomiwu, The history and message of Islam, Awka, Anambra State, Nigeria: Meks-Unique, 1989, ISBN 978-2702-61-7 How to perform janazah prayer hanafi [2020] (באנגלית אמריקאית) Muhammad Abdul Karim Saqib, A Guide to Salat (Prayer) in Islam, Salaam - Salah Vision, 2015-04-13. (באנגלית) קבורה ואבל, באתר מרכז רוסינג לחינוך ולדיאלוג כל נפש תטעם את המוות, באתר אדיגה ביסמן, ‏2017-01-14
נו-ווריז

נו-ווריז (באנגלית: NxWorries) הוא צמד מוזיקלי אמריקאי, הכולל את המוזיקאי אנדרסון פאאק ומפיק ההיפ הופ נולדג'. הם חתומים בסטונס ת'רואו רקורדס והוציאו את אלבום הבכורה שלהם, Yes Lawd!‎, בשנת 2016. ב-10 בפברואר 2015 יצא השיר הראשון של נולדג' ואנדרסון פאאק בשם נו-ווריז, "Suede", דרך עמוד ה-SoundCloud של סטונס ת'רואו רקורדס. כדי להפיק אותו, דגם נולדג' את "The Bottle" של גיל סקוט-הרון. השיר זכה ללמעלה ממיליון האזנות ב-SoundCloud. באוגוסט 2015, פאאק ונולדג', תחת הצמד "נו-ווריז", הצטרפו לראפרים ארל סווטשירט ורמי בנקס (אנ') בסיבוב ההופעות "Ready to Leave Now Tour" של סווטשירט. ב-25 באוגוסט, הקליפ של "Suede" פורסם בערוץ היוטיוב הרשמי של סטונס ת'רואו רקורדס, תוך ששיר אחר, "Link Up", שודר לראשונה בתוכנית הרדיו של זיין לואו, "Beats 1" ב-1 בדצמבר 2015. ב-4 בדצמבר, יצא מיני-אלבום הבכורה של הצמד, Link Up & Suede. ב-3 במרץ 2016, פורסם הקליפ הנלווה לשיר "Link Up" בערוץ היוטיוב של סטונס ת'רואו. ב-19 ביוני 2016 הודיע פאאק כי אלבום הבכורה של נו-ווריז מוכן לצאת. ב-25 ביולי, נחשף שם האלבום. ב-14 באוקטובר, יצא האלבום, Yes Lawd!‎, שהגיע למקום השלישי במצעד אלבומי ה-R&B/היפ-הופ וזכה לשבחים מהמבקרים. באוקטובר 2022, הכריזו על צאת הסינגל הראשון מתוך אלבומם השני, "Where I Go" בהשתתפות H.E.R.‎. האלבום, Why Lawd?‎, יצא ב-7 ביוני 2024 באופן פיזי, וב-14 ביוני להורדה דיגיטלית וסטרימינג. 2016: Yes Lawd!‎ 2024: Why Lawd?‎ 2017: Yes Lawd! Remixes 2015: Link Up & Suede אתר האינטרנט הרשמי של נו-ווריז נו-ווריז, ברשת החברתית פייסבוק נו-ווריז, ברשת החברתית אינסטגרם נו-ווריז, סרטונים בערוץ היוטיוב נו-ווריז, באתר אפל מיוזיק (באנגלית) נו-ווריז, באתר ספוטיפיי נו-ווריז, באתר Last.fm (באנגלית) נו-ווריז, באתר AllMusic (באנגלית) נו-ווריז, באתר MusicBrainz (באנגלית) נו-ווריז, באתר דיזר נו-ווריז, באתר Discogs (באנגלית) נו-ווריז, באתר Genius נו-ווריז, באתר בנדקמפ נו-ווריז, באתר בילבורד (באנגלית) נו-ווריז, באתר טיידל (באנגלית) name=Stones>"Anderson.Paak & Knxwledge – NxWorries – "SUEDE"". Stones Throw. 10 פבר' 2015. נבדק ב-22 ינו' 2016. {{cite web}}: (עזרה) Aku, Timmhotep (25 אוג' 2015). "WATCH: NxWorries' Anderson .Paak And Knxwledge Take A Wild Ride In 'Suede'". NPR.org. נבדק ב-20 ינו' 2016. {{cite web}}: (עזרה) Martins, Chris (14 ינו' 2016). "Anderson Paak on Working With Dr. Dre and New Album 'Malibu'". Billboard.com. נבדק ב-15 ינו' 2016. {{cite web}}: (עזרה) https://hypebeast.com/tags/2015-ready-to-leave-now-tour "Anderson .Paak Says 'NxWorries' Album Is Finished - XXL". Xxlmag.com. נבדק ב-2016-07-27. Hermann, Andy. "Anderson .Paak's Long, Hard Road to Fame Was Worth the Wait". Los Angeles Weekly. נבדק ב-2016-07-27. "NxWorries - Anderson.Paak& Knxwledge - to release YES LAWD! on October 21". 19 ספט' 2016. נבדק ב-19 ספט' 2016. {{cite web}}: (עזרה) Goddard, Kevin (14 באוקטובר 2016). "NxWorries release debut album earlier". נבדק ב-14 באוקטובר 2016. {{cite web}}: (עזרה) Anderson .Paak Announces New NxWorries Music with Knxwledge Dropping This Week, This Song Is Sick, ‏2022-10-17 (באנגלית אמריקאית)
מה אם

האם התכוונתם ל... מה אם... – סיפור מדע בדיוני קצר מאת אייזק אסימוב. מה אם...? (סדרת טלוויזיה) – סדרת טלוויזיה אנתולוגית מונפשת אמריקאית. והיה אם... – סרט דרמה בריטי משנת 1968. What If
מצעד האלבומים האירופאי

מצעד האלבומים האירופאי או מצעד 100 האלבומים המובילים באירופה (באנגלית: European Top 100 Albums) היה הגרסה האירופאית של מצעד הבילבורד 200 של בילבורד. המצעד פורסם ממרץ 1984 עד דצמבר 2010. המצעד התבסס על נתונים שנאספו על ידי הפדרציה הבינלאומית לתעשייה הפונוגרפית, מ-19 מדינות שונות באירופה. מצעד האלבומים האירופאי התבסס על מכירות פיזיות ודיגיטליות של אלבומים. המצעד פורסם ופעל בדרך כלל, לפי מצעד הבילבורד 200. ספירת המכירות החלה ביום שני של כל שבוע והסתיימה ביום ראשון שלאחר מכן. המצעד נסגר לאחר שמשרדי מגזין הבילבורד בלונדון, הממלכה המאוחדת נסגרו. ב-30 ביוני 1986 יצא אלבום האולפן השלישי של מדונה True Blue, על ידי חברת התקליטים סייר רקורדס. היא עבדה עליו עם סטיבן בריי ופטריק לאונרד, תוך שהייתה שותפה בכתיבת כל השירים שבו. True Blue זכה להצלחה עולמית מיידית, והגיע למקום הראשון ב-28 מדינות ברחבי העולם, כולל אוסטרליה, קנדה, צרפת, גרמניה, בריטניה וארצות הברית. הוא שהה 34 שבועות רצופים בראש מצעד האלבומים האירופאי, זמן רב יותר מכל אלבום אחר בהיסטוריה. הוא הפך לאלבום הנמכר ביותר בשנת 1986, כמו גם האלבום הנמכר ביותר בשנות השמונים של אישה, ונותר אחד האלבומים הנמכרים ביותר בכל הזמנים עם מכירות של יותר מ-25 מיליון עותקים ברחבי העולם. האלבום הראשון שכבש את פסגת מצעד היה Thriller של מייקל ג'קסון. האלבום האחרון שעשה זאת, היה Progress של טייק ד'את. אירופה הוט 100 אתר האינטרנט הרשמי של מצעד האלבומים האירופאי European Top 100 Albums, Today In Madonna History (באנגלית) Billboard closing London office | Complete Music Update Billboard Business, Billboard (באנגלית)
יחסי בנגלדש–סין

יחסי בנגלדש–סין הם היחסים הבילטרליים של הרפובליקה העממית של בנגלדש והרפובליקה העממית של סין. שתי המדינות חברות בפורום BCIM (פורום בנגלדש-סין-הודו-מיאנמר לשיתוף פעולה אזורי). על פי ייעודי ממשלת סין, בנגלדש וסין הן "שותפות אסטרטגיות לשיתוף פעולה". בשנת 1971, במהלך מלחמת העצמאות של בנגלדש, תמכה סין בפקיסטן נגד כוחות הגרילה הבנגלדשיים של מוטי בהיני. פעולותיהם של הבדלנים הבנגליים סתרו את האינטרסים האסטרטגיים של PRC באזור, מכיוון שבעלת בריתה הקרובה פקיסטן שימשה כמתווכת ביחסים הדיפלומטיים בין סין לארצות הברית. בשנים הראשונות לאחר קבלת העצמאות, בנגלדש הייתה מיודדת עם הודו וברית המועצות, אשר היו יריבות של סין. בשנת 1972, סין השתמשה בווטו שלה כחברה קבועה במועצת הביטחון של האו"ם כדי לחסום את הצטרפותה של בנגלדש לאו"ם. עם זאת, עד 1974 החלו סין ובנגלדש לעבוד על כינון יחסים רשמיים. באוגוסט 1975, לאחר רצח שייח' מוג'יבור רחמן, המשטר הצבאי ששלט בבנגלדש החל להתרחק מהודו וברית המועצות. בינואר 1976 כוננו יחסים דיפלומטיים עם סין. חוסר שביעות הרצון הציבורי בקרב בנגלים מפעולותיה החד-צדדיות של הודו להקמת סכר פאראקה על הגנגס דחף את המשטר החדש בבנגלדש להסתכל לעבר סין לאזן בין העמדות האסטרטגיות של המדינה באזור. בשנת 1977, נשיא בנגלדש זיאור רחמן ערך ביקור רשמי ב- PRC. הממשלות הבאות בבנגלדש נקטו גם מדיניות של כינון קשרים הדוקים עם סין. באמצע שנות השמונים, סין יצרה קשרי סחר ותרבות הדוקים עם בנגלדש, וסיפקה לה סיוע וציוד צבאי. ביולי 1987 התקבל נשיא בנגלדש מוחמד חוסיין ארשאד בבייג'ינג בקול תרועה רמה. ב-4 באוקטובר 2000 הוציא משרד הדואר והתקשורת בבנגלדש בול דואר לציון 25 שנה לכינון היחסים הדיפלומטיים בין בנגלדש לסין. עד אז, סין העניקה סיוע כלכלי לבנגלדש בסך של 217 מיליון דולר, והסחר הבילטרלי הגיע לרמה של 715 מיליון דולר. בשנת 2002, ראש ממשלת סין, ון ג'יאבאו, ערך ביקור רשמי בבנגלדש, ושתי המדינות הכריזו על שנת 2005 כ"שנת הידידות בנגלדש-סינית". שתי המדינות חתמו על 9 הסכמים דו-צדדיים שונים להגברת רמת הסחר. בהזמנת בנגלדש נכללה סין כמשקיפה באגודה לשיתוף פעולה אזורי בדרום אסיה. לאחר הציקלון 'סידר' שפקד את בנגלדש בשנת 2007, תרמה סין מיליון דולר לסעד ושיקום האזורים שנפגעו בבנגלדש. בנגלדש היא שותפת הסחר השלישית בגודלה של סין בדרום אסיה. עם זאת, בייג'ינג שולטת ביחסים כלכליים אלה, בהיותה אחת השותפות המסחריות הגדולות ביותר של בנגלדש. בשנת 2006 הגיע הסחר הדו-צדדי לרמה של 3,190,000,000 דולר, המשקף גידול של 28.5% בין השנים 2005–2006. סין הגדילה את הסיוע הכלכלי שלה לבנגלדש כדי לטפל בחוסר איזון בסחר, שכן היצוא של בנגלדש לסין בשנת 2006 הסתכם בכ-98.8 מיליון דולר בלבד. בחסות הסכם הסחר החופשי באסיה ופסיפיק (AFTA), הסירה סין את העמלות בגין 84 סוגי סחורות שיובאו מבנגלדש, וכן יזמה עבודה להפחתת המכסים על סחר ביוטה וטקסטיל שהם פריט הייצוא העיקרי של בנגלדש. סין הציעה גם להקים תחנת כוח גרעינית בבנגלדש כדי לסייע במענה לצורכי האנרגיה הגוברים במדינה, ומבקשת לקדם את פיתוח ייצור הגז הטבעי בבנגלדש. יבוא סין מבנגלדש: עור, בדי כותנה, דגים וכו'. הייצוא של סין לבנגלדש: טקסטיל, מכונות ומוצרי אלקטרוניקה, מלט, דשנים, צמיגים, משי, תירס וכו'. בנגלדש מחזיקה בסין שגרירות בבייג'ינג וקונסוליות בהונג קונג וקונמינג. סין מחזיקה בבנגלדש שגרירות בדאקה.
וסיליס קרפטאקיס

וסיליס קרפטאקיס (ביוונית: Βασίλης Καραπατάκης;‏ 1922 – 27 במרץ 1974) היה מלחין ונגן בוזוקי יווני. קרפטאקיס נולד בשנת 1922 בקרדיצה שבחבל תסליה במרכז יוון. שם המשפחה האמיתי שלו היה קפסאליס. אביו, קוסטאס היה נגן מקצועי בלאוטה, כמו גם אחיו אליאס ותנאסיס שניגנו בכינור ובגיטרה בהתאמה. בתחילה החל וסיליס לנגן בלאוטה ומאוחר יותר בבוזוקי באופן מקצועי באזור קרדיטסה. בשנת 1945 הוא נסע לאתונה והתבסס בתעשיית התקליטים והבידור. השיר הראשון שהקליט נקרא "Του αναπήρου η μάνα". אך ההצלחה הראשונה שלו הייתה עם השיר "Όταν κοιμάται ο δυστυχής" (כשהאומלל ישן). התקופה הטובה ביותר בקריירה שלו הייתה בין השנים 1957 עד 1963. כיום נחשב לאחד המוזיקאים שנעשה להם עוול באותה תקופה כאשר מכר רבים מהשירים שכתב בעבור פת לחם; שירים שהפכו ללהיטים גדולים מבלי להזכיר את שמו, כמו השיר המפורסם "Δυο πόρτες έχει η ζωή" (לחיים יש שתי דלתות)" למילים של אפטיכיה פאפאיואנופולו (אנ'). בשנים האחרונות לחייו הוא פתח בית ספר למוזיקה באגליו (אנ') שבמערב אתונה. עד סוף חייו הוא כתב שירים. קרפטאקיס נפטר ב-27 במרץ 1974 כתוצאה מסרטן הגרון כשהוא אוחז בכלי הנגינה האהוב עליו - הבוזוקי שלו. Στη χειμωνιάτικη βροχή (בגשם החורפי), מילים: אנגלוס אטיקוס, ביצוע ראשון: גיוטה לידיה (אנ') Στην ψάθα θα πεθάνω (אני אמות על השטיח), מילים: קוסטס וירווס, ביצוע ראשון: סטליוס קזנג'ידיס Γονιού ευχή (משאלת הורה), מילים: ניקוס דלזיוס, ביצוע ראשון: מנוליס אנגלופולוס (אנ') Ο μαύρος δρόμος (הכביש השחור), מילים: קוסטס ויוורוס, ביצוע ראשון: אפנדולה ראזלי (Αφεντούλα Ραζέλη) ב-1998, 24 שנים לאחר מותו, יצא לאור אלבום ובו מבחר משיריו, "Oi Perasmenes Mou Hares" (שמחות העבר שלי), המבוצעים על ידי אמנים צעירים בני אותה תקופה. ב-2003 וב-2009 יצאו שני אלבומי אוסף נוספים מיצירותיו. ב-2013 יצא לאור האלבום "Ola Einai Ena Psema: Songs by Vassilis Karapatakis 1955-1960" ובו מבצע סטליוס קזנג'ידיס (בחלק מהשירים מלווה במרינלה (אנ'), גיוטה לידיה ובזמרות נוספות) 28 שירים שהולחנו על ידי קרפטאקיס בשנים 1955–1960. השיר העברי "הכל בגלל האהבה", שהתפרסם לראשונה בישראל על ידי שלישיית גשר הירקון בתקליטה "התוכנית החדשה" (1966), הוא גרסה עברית לשירו של קרפטאקיס "Ουίσκι τζιν και φρουμελ" (ביוונית: ויסקי ג'ין ופרומל). את המילים ביוונית כתב כריסטוס קולוקוטרוניס (Χρήστος Κολοκοτρώνης). בשיר היווני פונה המחבר לאהובתו הישנה ומבקש שתשוב אליו לליל שכרות שיזכיר להם את אהבתם באתונה הבוהמית. השיר התפרסם בביצועו של סטליוס קזנג'ידיס. את הגרסה העברית כתבה דפנה אילת ללא קשר למילים המקוריות (פרט לאזכור השתכרות ורשימה של משקאות). השיר זכה להצלחה בישראל וברבות השנים קיבל גרסאות כיסוי נוספות, הידועה שבהן של אהוד בנאי וגידי גוב, שביצעו ביחד את השיר בתוכנית "לילה גוב". מבצעים נוספים הם מרגלית צנעני, יהורם גאון, יפה ירקוני, "הגבעטרון" ו"הקרטל". שרים: גידי גוב אהוד בנאי, הכל בגלל האהבה, באתר של יוסי חרסונסקי, 22 בספטמבר 2012 Οι περασμένες μου χαρές, באתר של אפנדולה ראזלי Oi Perasmenes Mou Hares, באתר Youtube Ola Einai Ena Psema: Songs by Vassilis Karapatakis 1955-1960, באתר Youtube גם בתקליט המקורי של שלישיית גשר הירקון וגם בגרסת הדיסק שיצאה לאור ב-2001, יוחס הלחן לשם האלמוני "מַסַפוֹסרויקוֹ". רק לאחר תחקיר שערכו באקו"ם יוחס הלחן לקרפטאקיס. וראו, שיחה:התוכנית החדשה השם מספוסרויקו, שנכתב בטעות כמלחין השיר, הוא כנראה שיבוש של הביטוי חספוסרוויקו (χασαποσέρβικο) שהוא מקצב יווני.
גרובמן

האם התכוונתם ל... יעקב יאשה גרובמן – אדריכל ישראלי לטי גרובמן – מפיקת סרטים ישראלית-אמריקאית מיכאיל גרובמן – צייר ומשורר ישראלי
פאטמה בנת אל-ח'טאב

פאטמה בנת אל-ח'טאב (בערבית: فاطمة بنت الخطاب) הייתה אחותו של הח'ליפה עומר אבן אל-ח'טאב, ואחת מהצחאבה. פאטמה ובעלה, סעיד בן זיד, היו בין המוסלמים הראשונים. אסלאם מוחמד Albakr Allatifi, THE COMPANION: Fatimah bint Al-Khattab RA - The Unshakable Faith., THE COMPANION, ‏Sunday Fatimah Bint al-Khattab, www.idealmuslimah.com ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
ליגת העל האוסטרית בכדורסל

הסופרליגה האוסטרית בכדורסל היא ליגת הכדורסל הבכירה של אוסטריה. קודם לכן נקראה הבונדסליגה האוסטרית. הליגה הוקמה לאחר סיום מלחמת העולם השנייה תחת השם "ליגת הכדורסל האוסטרית" ובשנת 1947 קיימה את עונתה הראשונה המלאה, הליגה פעלה בין 1947 ל-1998 במתכונת קבועה יחסית של 10 קבוצות המשחקות ב-4 סבבים ובסיום העונה, הקבוצה שסיימה ראשונה מוכתרת כאלופה והאחרונה יורדת לליגת המשנה החובבנית. ב-1998 שונתה לראשונה שיטת ניהול הכדורסל במדינה והליגה עברה לניהול פרטי תחת "מנהלת הליגה האוסטרית" ושינתה את שמה ל"ליגה A בעונת 2004/05 שונה שמה של הליגה ל"ליגת אדמירל" על שם נותן החסות העיקרי לליגה חברת ההימורים "אדמירל סופרוורטן". לאחר עונה זו שונה מבנה הליגות במדינה והוקמה הליגה השנייה בצורה מקצועית אשר נקראה אדמירל 2. בעונת 2008/09 שונה שמה ל"הבונדסליגה האוסטרית". בעונת 2013/14 שונה מבנה הליגה והוחלט על קידום שיטת פלייאוף בסיום העונה הסדירה כאשר 8 הראשונות העפילו לסדרת פלייאוף בשיטת הטוב מ-5 ברבע, חצי ובגמר הפלייאוף. בעונת 2019/20 הוחלט לשנות פעם נוספת את שיטת הליגות, הבונדסליגה פורקה ובמקומה הוקמה הסופרליגה האוסטרית. החל מעונת 2019/20 שונתה מתכונת הליגה במקום סבבי ליגה סדירה ופלייאוף בין 8 הראשונות. משחקות כלל קבוצות הליגה בשיטה של שני סבבים כ-18 משחקים בסך הכל ולאחר מכן מתחלקות הקבוצות לשני בתים, הבית העליון כולל את הקבוצות במקומות 1-6 אשר מתחרות בסיבוב פנימי נוסף (5 משחקים) אשר ממשיך את הניקוד מהליגה הסדירה, הבית התחתון כולל את קבוצות 7-10 אשר מתחרות בסיבוב פנימי משולש (9 משחקים) אשר ממשיך את הניקוד מהליגה הסדירה, כאשר הקבוצות שסיימו במקומות האחרונים בבית התחתון מתחרות בבית פנימי עם 2 עם שתי הקבוצות שסיימו במקום ה-1 ו-2 בליגת המשנה. שתי הקבוצות שסיימו במקומות הראשונים בבית התחתון מצטרפות ל-6 הקבוצות מהבית העליון לשלב הפלייאוף. ברבע הגמר משתתפות 8 קבוצות, 6 הקבוצות מהבית העליון ו-2 מנצחות הבית התחתון. הקבוצות משחקות בשייטת ההצלבה 1 נגד מנצחת הבית התחתון, 2 נגד סגנית הבית התחתון, 3 נגד 6 ו-4 נגד 5. הסדרת מתקיימת בשיטת הטוב מ-5 בחצי הגמר משתתפות 4 הקבוצות שהפעילו משלב רבע הגמר, בזהה לשלב הקודם גם כאן יתרון הביתיות מוענק לקבוצה שסיימה במקום גבוה יותר בליגה הסדירה והיא מאחרת יותר משחקים בשלב זה, גם כאן מתקיימת סדרת הטוב מ-5. בגמר משתתפות 2 קבוצות שניצחו בסדרת חצי הגמר וגם כן מתקיים יתרון הביתיות וסדרת הטוב מ-5. למעט עונות 2016/17 ו-2017/18 בה שוחקה סדרת הטוב מ-7 בכל שאר העונות שוחקה סדרת הטוב מ-5.
גונסלו סאנצ’ס דה לוסדה

גונסאלו סאנצ'ס דה לוסדה סאנצ'ס בוסטמנטה (בספרדית: Gonzalo Sánchez de Lozada Sánchez Bustamante; נולד ב-1 ביולי 1930), ידוע בכינויו "גוני", הוא פוליטיקאי ואיש עסקים בוליביאני, ששימש כנשיא ה-61 של בוליביה במשך שתי קדנציות לא רצופות, בין השנים 1993 ל-1997 ומ-2002 עד 2003. הוא חבר לכל החיים בתנועה הלאומנית המהפכנית (Movimiento Nacionalista Revolucionario, MNR). כשר התכנון בממשלתו של הנשיא וויקטור פז אסטנסורו, דה לוסדה השתמש ב"טיפול בהלם", בשנת 1985 כדי לחתוך את ההיפר-אינפלציה מ-25,000% לפחות מ-10% תוך פחות מ-6 שבועות. נבחר פעמיים לנשיא בוליביה, בשתי הפעמים כמועמד ה-MNR. במהלך כהונתו הראשונה (1993–1997) הוא יזם סדרה של רפורמות חברתיות, כלכליות וחוקתיות. שנבחר לקדנציה שנייה בשנת 2002, הוא נאבק במחאות ובהפגנות. באוקטובר 2003, הקשורים לסכסוך הגז בבוליביה. על פי דיווחים רשמיים, 59 מפגינים, 10 חיילים ו-16 שוטרים מתו בעימותים. כתוצאה מההתנגשויות האלימות התפטר סאנצ'ס דה לוסדה ועזב לגלות בארצות הברית. במרץ 2006 התפטר מהנהגת ה-MNR. ממשלתו לשעבר של אבו מוראלס ביקשה, ללא הצלחה, את הסגרתו מארצות הברית כדי לעמוד למשפט על אירועי 2003. המרכז לזכויות חוקתיות, שייצג את הקורבנות, ביקש פיצויים בגין הוצאה להורג ללא משפט, בתביעה נגדו בארצות הברית במסגרת חוק נזקי זרים. בשנת 2014, בית המשפט המחוזי האמריקני בפלורידה קבע כי התיק יכול להמשיך על פי חוק הגנת קורבנות עינויים (TVPA). המשפט, שהחל ב-5 במרץ 2018 והסתיים ב-30 במאי 2018, מצא כי סאנצ'ס דה לוסדה ושר הביטחון לשעבר קרלוס סאנצ'ס ברזיין אינם אחראים למותם של האזרחים, לאחר שהשופט הכריז כי אין "ראיות מספיקות" לכך. אף על פי כן, ב-3 באוגוסט 2020, בית המשפט לערעורים ביטל את פסק הדין הזה. מדיה וקבצים בנושא גונסלו סאנצ’ס דה לוסדה בוויקישיתוף בוליביה בתווך בין שתי בריתות, באתר גלובס, 11 בספטמבר 1997 אמיר סאדר, לקראת מלחמת אזרחים בבוליביה, באתר הגדה השמאלית, 14 באוקטובר 2003 יוסי מלמן, נמשך ההרג בבוליוויה; טנקים שומרים על ארמון הנשיא בבירה, באתר הארץ, 14 באוקטובר 2003 ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
Clariant

קלריאנט (באנגלית: Clariant) היא חברה שווייצרית המטפלת ומייצרת כימיקלים, כרייה של משאבי טבע ומספקת פלסטיק וציפויים שונים. המטה הראשי של החברה נמצא בעיר מוטנז, מלבדו מפעילה החברה סניפים ב-53 מדינות ואתרים לייצור כימיקלים באירופה, צפון ודרום אמריקה, סין והודו. קלריאנט הוקמה בשנת 1995 כחלק ממערך הכימיקלים של חברת סנדוז. בשנת 1997, רכשה את חברת הכימיקלים הוכסט (Hoechst). בשנת 2000, רכשה קלריאנט את חברת הכימיקלים הבריטית ביטיפי (BTP plc). בשנת 2006, רכשה חברת קלריאנט את חטיבת המאסטרבץ' של חברת סיבה (Ciba Masterbatches) שהתמחתה בייצור תוסף מוצק ששימש לצביעת פלסטיק. בשנת 2011, רכשה החברה את חברת הכימיקלים הגרמנית זוד כימי (Süd-Chemie). בשנת 2015, הצהירה החברה שהיקף מכירותיה הגיע לסכום של כ-5.8 מיליארד פרנק שווייצרי. בחודש מאי 2017, הודיעה קלריאנט על מיזוג עם חברת האנטסמן (Huntsman) שווי העסקה הוערך בכ-20 מיליארד דולר. בחודש אוקטובר 2017, הופסק תהליך המיזוג מפני שלא הושג רוב לאישור המיזוג בעקבות התנגדות של בעלי המניות. מדיה וקבצים בנושא Clariant בוויקישיתוף אתר האינטרנט הרשמי של Clariant (באנגלית) Clariant, ברשת החברתית פייסבוק Clariant, ברשת החברתית אקס (טוויטר) Clariant, ברשת החברתית אינסטגרם אירופה: סגירה חיובית על רקע דיווחים על מספר מיזוגים ורכישות אפשריים, אתר הארץ מחיר וחדשות של המניה Clariant AG (CLN : SWX) ﹣ Google Finance, באתר www.google.com [https://www.clariant.com/-/media/Files/Corporate/News/2020/10/Clariant-Media-Release-9M-2020-20201029-EN.pdf?la=en Clariant preserves profitability in first nine months of 2020 despite difficult economic environment] Clariant Ltd Basel, Clariant and Huntsman to Combine in Merger of Equals, Clariant Ltd. (באנגלית) Subscribe to read | Financial Times, www.ft.com Bray, Chad (2017-10-27). "Huntsman and Clariant Halt Chemicals Merger, Citing Investor Revolt (Published 2017)". The New York Times (באנגלית אמריקאית). ISSN 0362-4331. נבדק ב-2021-02-27.
קליפורד (סדרת טלוויזיה, 2019)

קליפורד (באנגלית: Clifford the Big Red Dog, "קליפורד הכלב הגדול והאדום") היא סדרת הנפשה אמריקאית-קנדית לילדים. הסדרה היא אתחול לסדרה קליפורד. הסדרה שודרה לראשונה ב-6 בדצמבר 2019 בערוץ PBS Kids. בישראל הסדרה שודרה לראשונה בשנת 2020 בערוץ הופ!. הסדרה היא בת עונה אחת ו-38 פרקים באורך 22 דקות. העלילה מספרת על כלב אדום וגדול בשם קליפורד, היוצא בכל פרק עם חבריו להרפתקאות מרתקות. במאית הדיבוב של הסדרה היא אפי בן ישראל, ומפיקת הדיבוב של הסדרה היא ענבר שטגר עזרא. "קליפורד", במסד הנתונים הקולנועיים IMDb (באנגלית) "קליפורד", במסד הנתונים הקולנועיים KinoPoisk (ברוסית)
יוליוס היבנר

רודולף יוליוס בנו היבנר (בגרמנית: Rudolf Julius Benno Hübner‏; 27 בינואר 1806 – 7 בנובמבר 1882) היה צייר, משורר ומתרגם גרמני. תחילה היה היבנר תלמידו של אוגוסטין זיגרט בברסלאו. להכשרה אמנותית נוספת נסע לברלין, ומשנת 1821 למד באקדמיה הפרוסית המלכותית לאמנויות. בשנת 1823 הוא הפך לתלמידו של וילהלם שדו ועבר אחריו לדיסלדורף בשנת 1826, שם השתייך למעגל הקרוב שלו מבחינת המשפחה והאמנות. בין השנים 1829 עד 1831 הוא שהה עם חברים ברומא, ומשנת 1831 עד 1833 שוב בברלין. בין השנים 1833 עד 1837/1838 היה חבר בכיתת המאסטר של שדו באקדמיה לאמנות בדיסלדורף. תחת שדו, פיתח היבנר את היכולת שלו שהפכה אותו לאחד הנציגים הבולטים של בית הספר לציור בדיסלדורף. בשנת 1828 הוא נודע בציורו "Die Fischer" בעקבות הבלדה של גתה. במקביל נוצרה התמונה של "הנסיכה איזבלה ששוחררה ממאורת השודד", שממנה יוזף פון קלר יצר חריטה. במהלך שהותו באיטליה (1829–1831) צייר את "רות ונעמי" (1831). "שמשון מפיל את העמודים" נוצר בשנת 1832. בשנת 1833 הוא שב לדיסלדורף. בשנים 1836–1837 הוא יצר מזבח לכנסיית אנדראס בדיסלדורף המציג את ישו על עמוד. בתחילה נאמרה עליו ביקורת בגלל "התיאור העירום של ישו הסובל". יוליוס היבנר היה נשוי לפאולין שרלוט בנדמן, אחותו של הצייר אדוארד בנדמן. לבני הזוג נולדו שמונה ילדים, ביניהם הצייר אדוארד היבנר, הפילוסוף אמיל היבנר, הנס היבנר פרופסור לכימיה. בשנת 1839 מונה לאקדמיה לאמנות בדרזדן. מאז 1841 נעשה פרופסור. הוא פיתח פעילות הוראה ענפה. בשנת 1845 הוענקה לו אזרחות כבוד של העיר מייסן. בשנת 1871 הוא הפך למנהל גלריית התמונות המלכותית בדרזדן. הוא נפטר מדלקת המעי הגס ב-7 בנובמבר 1882, לאחר שפרש זמן קצר לפני כן. דיוקן של אשתו פאולין דייגי פורל הציירים קרל פרידריך לסינג, קרל פרדיננד זון ותיאודור הילדרברנדט מלוזין מדיה וקבצים בנושא יוליוס היבנר בוויקישיתוף Hermann Arthur Lier: Hübner, Julius. In: Allgemeine Deutsche Biographie (ADB). Band 50, Duncker & Humblot, Leipzig 1905, S. 774–777. Biografie von Julius Hübner (1806-1882) - Sächsische Biografie | ISGV e.V., saebi.isgv.de
ריקרדו הורטאדו

ריקרדו חאבייר הורטאדו (באנגלית: Ricardo Javier Hurtado; נולד ב-22 באוגוסט 1999) הוא שחקן אמריקאי. הוא ידוע בתפקידו בסדרת הטלוויזיה "רוק בבית הספר" ברשת ניקלודיאון ובתפקידו בסדרה "משמר מאליבו" של נטפליקס. הורטאדו נולד במיאמי, פלורידה, למוזיקאי ריקארדו הורטאדו ואופליה רמירז, שניהם מניקרגואה. בגיל שנה הוא עבר לאטלנטה עם הוריו. הורטאדו החל לשחק בשנת 2016, והופיע לראשונה בסדרת הטלוויזיה של ניקלודיאון, "רוק בבית הספר" בתפקיד פרדי, יחד עם ג'ייד פטיג'ון. הוא גילם את טיילר גוסארד בסדרת הטלוויזיה "משמר מאליבו". בשנת 2021 לוהק הורטאדו לתפקיד בסרט בהפקת נטפליקס, בלילות הקיץ. בנובמבר 2020 הוא הודיע על אירוסיו לחברתו זוזו הולנד. ריקרדו הורטאדו, ברשת החברתית אקס (טוויטר) ריקרדו הורטאדו, במסד הנתונים הקולנועיים IMDb (באנגלית) Jade Pettyjohn and Ricardo Hurtado (1 ספט' 2017). Jade Pettyjohn & Ricardo Hurtado on the Nick Stars BFF Challenge | School of Rock | Nick (YouTube video). Nickelodeon. {{cite AV media}}: (עזרה) ‘Happy Birthday, Ricardo Hurtado!’ Official Tribute Music Video ft. ‘We Run This Show' | Nick (YouTube video). Nickelodeon. 22 אוג' 2017. {{cite AV media}}: (עזרה) Kowalski, Kristine Hope (16 ביולי 2016). "Ricardo Hurtado Reacts To 'School of Rock' Getting Nominated for an Emmy". Twist magazine. נבדק ב-16 באפריל 2017. {{cite news}}: (עזרה) "Interview with Ricardo Hurtado of Nickelodeon's School of Rock". Glitter Magazine. 28 ביולי 2016. נבדק ב-10 ביוני 2017. {{cite web}}: (עזרה) Steinberg, Jamie (17 בספטמבר 2016). "Ricardo Hurtado – School of Rock". Starry Constellation Magazine. נבדק ב-10 ביוני 2017. {{cite news}}: (עזרה) JcAden, Jessica (5 במאי 2016). "Ricardo Hurtado talks about his love of music". Los Angeles Wave. נבדק ב-30 באפריל 2017. He was born in Miami. He moved to Atlanta when he was 1 and spent his formative years growing up in Georgia. {{cite news}}: (עזרה) Kopf, Matthew (12 במרץ 2016). "Athens Tango Project brings authentic Argentinian sound to the Classic City". Red and Black. נבדק ב-30 באפריל 2017. {{cite news}}: (עזרה) "Ricardo Hurtado". Actors, Models & Talent For Christ. אורכב מ-המקור ב-2017-08-13. נבדק ב-30 באפריל 2017. {{cite web}}: (עזרה) Ho, Rodney (10 במרץ 2016). "Duluth teen Ricardo Hurtado nabs key Nickelodeon 'School of Rock' role". Atlanta Journal Constitution. נבדק ב-30 באפריל 2017. {{cite news}}: (עזרה) Wagmeister, Elizabeth (26 במרץ 2015). "Nickelodeon Reveals Cast for 'School of Rock' Series". Variety. נבדק ב-30 באפריל 2017. {{cite web}}: (עזרה) "68th Emmy Awards Nominees and Winners". Television Academy. נבדק ב-5 בספטמבר 2016. {{cite web}}: (עזרה) 'Along for the Ride'- Release date, trailer, cast, plot, and latest news - The West News, The West News, ‏במרץ 2022 [1] "Netflix to Premiere 'Glitch Techs' on Friday, February 21, 2020". NickALive!. Blogger. 25 בינואר 2020. נבדק ב-30 בינואר 2020. {{cite news}}: (עזרה) Petski, Denise (12 בפברואר 2020). "'Country Comfort': Eric Balfour & Janet Varney Join Katharine McPhee & Eddie Cibrian In Netflix Comedy Series". Deadline Hollwood. נבדק ב-19 בפברואר 2021. {{cite web}}: (עזרה)